# **DECIZIA ETAPEI DE ÎNCADRARE**

## Nr. xx din xx.05.2019

Ca urmare a solicitării de emitere a acordului de mediu adresate de **TRANSPORT AUTO SEVERIN SA,** cu sediul în județul Suceava, municipiul Vatra Dornei, strada Calea Transilvaniei, nr. 135, înregistrată la APM Suceava cu nr. 4360 / 08.04.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.05.2019, că proiectul **“Construire spații comerciale, sediu autogară și împrejmuire**“ propus a fi amplasat în satul municipiul Vatra Dornei, strada Oborului, nr.4, județul Suceava

* nu se supune evaluării impactului asupra mediului;
* nu se supune evaluării adecvate şi nu se supune evaluării impactului asupra corpurilor de apă.

Justificarea prezentei decizii:

1. Motivele pe baza cărora s-a stabilit necesitatea efectuării/neefectuării evaluării impactului asupra mediului sunt următoarele:
2. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr.2, *pct. 10, lit. b – proiecte de dezvoltare urbană;*
3. prin aplicarea criteriilor din Anexa 3 la Legea 292/2018, s-au constatat următoarele:
4. Caracteristicile proiectului:
5. dimensiunea şi concepţia întregului proiect

*Situatia existentă:* Zona studiată în suprafată de 4568 mp este situată în intravilanul municipiului Vatra Dornei și este identificată ca parcelă cadastrală nr.30344 , în baza ECF nr.30344/02.08.2018, conform CU nr.119/27.08.2018, emis de primăria municipiului Vatra Dornei.

Vecinătăti:

Vecinatatile imediate sunt date de:

- la nord – râul Dorna;

- la est – proprietate privată;

- la sud – strada Oborului;

- la vest – strada 22 Decembrie/ DN 17B.

*Lucrări proiectate****:*** Prin proiect se propune construirea unui ansamblu alcătuit din două spatii comerciale si un sediu autogară, regim de inăltime P+1E. În conformitate cu Planul Urbanistic General al municipiului Vatra Dornei terenul este situat in UTR T1 – Zona de unităti ale intreprinderilor de transport rutiere teritoriale, garaje, parcaje, statii de stationare, spatii comerciale.

Construcțiile propuse au următoarele caracteristici:

Funcțiune: spații comerciale, sediu autogară;

Regim maxim de înălțime construcții:P+E;

Suprafața construită totală,C1+C2+C3, 1276,36 mp

Suprafața totală desfășurată, C1+C2+C3, 1438,72 mp

Suprafața utilă construită, 1361,34 mp

Suprafata circulații auto 2261,64 mp

Suprafață circulatii pietonale 720 mp

Suprafata spatii verzi, 310,00 mp

Număr locuri parcare 26 parcări pentru spații comerciale

7 locuri de parcare pentru autogară

Procentul de ocupare al terenului,POT propus, 27,94 %

Coeficientul de utilizare al terenului,CUTpropus, 0,31 %

Prin soluția aleasă , se construiesc două hale cu destinația ,,spațiu comercial” și un sediu autogară.

Construcția C1, regim de înălțime P, cu o suprafată totală construită de 574,78 mp, are în componență o sală de vânzare, un deposit, hol, două vestiare, bucătărie și birou.

Construcția C2, regim de înălțime P, cu o suprafată totală construită de 501,47 mp, are în componență o sală de vânzare, un depozit de mână, oficiu, birou, grup sanitar, cabină de probă.

Construcția C3, regim de înălțime P+E, cu o suprafață totală construită de ……mp, are în componență o cafenea, două depozite, ghișeu bilete, g.s.b., g.s.f., două birouri, hol acces. La etaj sunt 5 birouri, g.s., hol.

Principalele căi de acces, circulațiile auto si pietonale din zona supusă analizei, sunt reprezentate de strada Oborului, la limita vecinății sudice a parcelei si strada 22 Decembrie / DN 17 B la limita vestică.

Toate căile de acces urmează a fi dimensionate conform normativelor in vigoare.

Siguranta circulatiei se va realiza prin semnalizare rutieră atât pe perioada de executie la punctul de lucru cât și pe perioada de exploatare, conform legislatiei in vigoare.

*Alimentarea cu apă* - Intrucât in zonă există rețea de alimentare cu apă, alimentarea cu apă se va face prin extinderea acesteia. Retelele vor fi dimensionate pentru a asigura debitul maxim orar precum si debitul la hidrantii pentru stingerea incendiilor. Alimentarea cu apă se va asigura printr-un branșament ce urmează a fi realizat in conformitate cu prevederile enunțate de administratorul retelei. Conducta se va monta la adancimea de inghet intr-un pat de nisip. In apropierea clădirii se va monta un robinet de inchidere.

*Canalizare -* In există retea publică de canalizare. Astfel noul imobil propus se va racorda la reteaua orășenească de canalizare. Apele pluviale de pe suprafata zonelor de parcare si platforme, vor trece printr-un separator de hidrocarburi si apoi evacuate in rigolele marginale.

Lucrările de canalizare vor respecta legislatia in vigoare

*Alimentarea cu energie electrică*- se va face de la retelele publice existente in zonă, prin intermediul unui branșament electric, cu posibilitatea adăugării unui spor de putere dacă este necesar, caracteristicile tehnice se vor stabili de către furnizorul de electricitate pe baza avizului tehnic de racordare (la solicitarea beneficiarului).

Iluminatul perimetral (pe limita de proprietate) și parcarea se va realiza cu lămpi de iluminat cu un consum redus de energie (halogen eco-lamp) care asigură un flux luminos optim, conform cerintelor vizuale impuse de standardele in vigoare.

1. cumularea cu alte proiecte existente şi/sau aprobate - nu este cazul;
2. utilizarea resurselor naturale, în special a solului, a terenurilor, a apei şi a biodiversităţii - utilizare teren în suprafaţă mică;
3. cantitatea şi tipurile de deşeuri generate/gestionate - în perioada de execuţie a lucrărilor prevăzute în proiect rezultă: deşeuri de materiale de construcţii, în cantităţi mici, ce se vor depozita la locul stabilit de primăria municipiului Vatra Dornei, iar deşeurile reciclabile se vor valorifica prin agenţi economici autorizaţi.
4. poluarea şi alte efecte negative - nu este cazul
5. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice - nu este cazul;
6. riscurile pentru sănătatea umană - nu este cazul.
7. Amplasarea proiectului
8. utilizarea actuală şi aprobată a terenului - conform certificatului de urbanism nr. 119/27.08.2018 eliberat de Primăria municipiului Vatra Dornei, terenul este situat în intravilanul municipiului şi este proprietatea SC TRANSPORT AUTO SEVERIN SA, în baza ECF nr.30344/02.08.2018.
9. bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia - nu este cazul;
10. capacitatea de absorbţie a mediului natural, acordându-se o atenţie specială următoarelor zone:
11. zonele umede, zone riverane, guri ale râurilor - nu este cazul;
12. zonele costiere şi mediu marin - nu este cazul;
13. zonele montane şi forestiere - nu este cazul;
14. arii naturale protejate de interes naţional - nu este cazul;
15. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a IlI-a zone protejate; zonele de protecţie instituite conform legislaţiei din domeniul apelor, precum şi a celei privind caracterul şi mărimea zonei de protecţie sanitară şi hidrogeologică - nu este cazul;
16. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri - nu este cazul;
17. zonele cu o densitate mare a populaţiei - nu este cazul;
18. peisaje şi situri importante din punct de vedere istoric, cultural sau arheologic - nu este cazul.
19. Tipurile şi caracteristicile impactului potenţial
20. importanţa şi extinderea spaţială a impactului: aria geografică şi numărul persoanelor afectate - impact nesemnificativ, local, în perioada de realizare a lucrărilor;
21. natura impactului - direct şi temporar, în perioada de realizare a lucrărilor;
22. natura transfrontieră a impactului - nu este cazul;
23. intensitatea şi complexitatea impactului - în perioada de execuţie a proiectului impact nesemnificativ;
24. probabilitatea impactului - redusă.
25. debutul, durata, frecvenţa şi reversibilitatea impactului - impactul asupra factorilor de mediu va debuta odată cu începerea lucrărilor, impact reversibil, numai pe perioada realizării lucrărilor de construire.
26. cumularea impactului cu impactul altor proiecte existente şi/sau aprobate - nu este cazul.
27. posibilitatea de reducere efectivă a impactului - prin aplicarea condiţiilor de realizare a proiectului.
28. Motivele pe baza cărora s-a stabilit necesitatea efectuării/neefectuării evaluării adecvate sunt următoarele:

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nicio arie naturală protejată de interes comunitar.

1. Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:

- autoritatea competentă în domeniul gospodăririi apelor, Sistemul de Gospodărire a Apelor Suceava a emis adresa nr. 5304/25.04.2019, în care se menționează că nu este necesar obținerea avizului de gospodărire a apelor.

Întrucât s-a decis că evaluarea impactului asupra mediului nu este necesară pentru proiectul cu

caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. Se vor respecta prevederile OUG nr. 195/2005 privind protecţia mediului, cu modificările şi completările ulterioare.

3. Se vor obţine avizele precizate în certificatul de urbanism şi se vor respecta condiţiile din acestea şi din documentaţia tehnică depusă.

4. Deseurile produse vor fi stocate temporar selectiv în spații special amenajate; se interzice abandonarea /stocarea deşeurilor în afara spatiilor amenajate în acest scop; deșeurile de construcţii se vor depozita la locul stabilit de primăria municipiului Vatra Dornei, iar deşeurile reciclabile se vor valorifica prin agenţi economici autorizaţi.

5. Transportul deşeurilor periculoase /nepericuloase va fi efectuat numai de către firme autorizate conform HG nr. 1061/2008 privind transportul deşeurilor periculoase şi nepericuloase pe teritoriul României.

6. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.

7. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.

8. Titularul va informa în scris autoritatea publică competentă pentru protecţia mediului ori de câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**